Diari Oficial de la Generalitat Valenciana


Sumari del DOGV 8638, del 19-09-2019 (2019/8741)

RESOLUCIÓ de 16 de setembre de 2019, de la Conselleria d'Hisenda i Model Econòmic, per la qual es concedeixen les ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED, convocades per a l'exercici 2019, i se'n dona publicitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8741


Data del document
:   16-09-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 16 de setembre de 2019, de la Conselleria d'Hisenda i Model Econòmic, per la qual es concedeixen les ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED, convocades per a l'exercici 2019, i se'n dona publicitat. [2019/8741]  
Vistes les sol·licituds d'ajuda presentades per a projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED, resulten els següents  
  
Antecedents de fet  
  
Primer. D'acord amb la convocatòria pública establida d'acord amb l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus (DOGV 8412, 29.10.2018), i amb la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED (DOGV 8446, 18.12.2018).  
Segon Examinades les sol·licituds d'ajudes presentades per les entitats sol·licitants i valorada tota la documentació adjunta en funció dels criteris de valoració establits en el resolc seté de la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED i en l'article 7 de l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus.  
  
Tercer Vista la proposta de concessió i denegació d'ajudes que eleva la comissió d'avaluació constituïda a aquest efecte, en compliment del que es disposa en el resolc dotze de la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED i en l'article 13 de l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus.  
Quart. Vist que en data 19 de juliol de 2019 es va publicar la Resolució de 17 de juliol de 2019 (DOGV 8595, 19.07.2019), del conseller d'Hisenda i Model Econòmic, per la qual s'amplia el termini de resolució del procediment de concessió d'ajudes de sis a nou mesos.  
  
Fonaments de dret  
  
I. És competent per a resoldre aquest procediment el conseller d'Hisenda i Model Econòmic, d'acord amb l'article 14 de l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus.  
II. El règim jurídic aplicable a les subvencions objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions i l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus.  
III. Les presents subvencions es concedeixen a l'empara del que es disposa en els articles 3 i següents de l'esmentada Ordre 7/2018, de 23 d'octubre, de la Conselleria d'Hisenda i Model Econòmic, i en la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED.  
IV. El pagament de les subvencions que es concedeixen es realitzarà d'acord amb el que es disposa en l'article 18 de l'Ordre 7/2018, de 23 d'octubre, de la Conselleria d'Hisenda i Model Econòmic i resolc Quinze de la Resolució de 10 de desembre de 2018, del conseller d'Hisenda i Model Econòmic.  
  
Vistos els preceptes legals esmentats i altres de general aplicació, resolc:  
  
  
Primer  
Concedir les subvencions en matèria de suport a la participació en projectes enquadrats en els programes europeus LIFE, INTERREG MED, INTERREG Europe, INTERREG SUDOE, URBACT i ENI CBC MED, convocades per a l'exercici 2019 a les entitats que figuren en l'annex I de la present resolució i pels imports que en aquest annex s'indiquen. En l'annex I es detalla l'import assignat a cadascuna de les entitats, d'acord amb el que s'estableix en el resolc sisé de la Resolució de 10 de desembre de 2018, del conseller d'Hisenda i Model Econòmic i amb els límits que s'hi estableixen.  
  
Segon  
Denegar la subvenció a les entitats sol·licitants que figuren en l'annex II, pels motius que s'indiquen.  
  
Tercer  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el conseller d'Hisenda i Model Econòmic, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
  
València, 16 de setembre de 2019.- El conseller d'Hisenda i Model Econòmic: Vicent Soler i Marco.